DĖL LĖŠŲ SKYRIMO IŠ SVEIKATOS APSAUGOS PROGRAMOS PRIEMONĖS ŠILALĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ĮGYVENDINIMAS

2021 m. gegužės 17 d. Nr. DĮV-570

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės visuomenės sveikatos rėmimo specialiąja programa, patvirtinta Šilalės rajono savivaldybės tarybos 2018 m. lapkričio 29 d. sprendimu Nr. T1-257 „Dėl Šilalės rajono savivaldybės visuomenės sveikatos rėmimo specialiosios programos tvirtinimo“, Šilalės rajono savivaldybės bendruomenės sveikatos tarybos nuostatų, patvirtintų Šilalės rajono savivaldybės tarybos 2018 m. gegužės 30 d. sprendimu Nr. T1-148 „Dėl Šilalės rajono savivaldybės bendruomenės sveikatos tarybos nuostatų patvirtinimo“, 32 punktu, Šilalės rajono savivaldybės administracijos nuostatų, patvirtintų Šilalės rajono savivaldybės tarybos 2020 m. lapkričio 27 d. sprendimu Nr. T1-288 „Dėl Šilalės rajono savivaldybės administracijos nuostatų tvirtinimo“, 28 punktu, atsižvelgdamas į Šilalės rajono savivaldybės bendruomenės sveikatos tarybos 2021 m. gegužės 11 d. posėdžio protokolą Nr. 1:

1. S k i r i u iš Sveikatos apsaugos programos (04) priemonės Šilalės rajono savivaldybės visuomenės sveikatos rėmimo specialiosios programos įgyvendinimas (04.01.01.01) lėšų įstaigoms ir organizacijoms 10 276 eurus:

|  |  |  |  |
| --- | --- | --- | --- |
| Eil. Nr. | Programos vykdytojas | Programos pavadinimas | Suma,  eurai |
|  |  | Savivaldybės aplinkos apsaugos rėmimo specialiosios programos lėšos | 10276 |
| 1. | Pajūrio sporto klubas „Jūra“ | „Būk sveikas ir stiprus“ | 300 |
| 2. | Šilalės rajono socialinių paslaugų namai | „Sveikatingumo išvykos – 2“ | 500 |
| 3. | Šilalės krašto neįgaliųjų sąjunga | „Mes sergame todėl, kad nemokame būti sveiki“ | 750 |
| 4. | Šilalės rajono savivaldybės visuomenės sveikatos biuras | Šilalės rajono gyventojų sveikatos stiprinimas | 3430 |
| 5. | UAB „Andoka“ | Senjorų bei jų artimųjų psichologinio atsparumo didinimas bei adaptyvių streso įveikos būdų mokymas | 4000 |
| 6. | Požerės kaimo bendruomenė | „Judėjimas – gyvenimo džiaugsmas“ | 296 |
| 7. | Šilalės r. Pajūrio Stanislovo Biržiškio gimnazija | „Mąstyk apie rytojų“ | 400 |
| 8. | Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Šilalės priešgaisrinė gelbėjimo tarnyba | Vykdyti griuvimų, sužalojimų bei nelaimingų atsitikimų prevenciją | 300 |
| 9. | Šilalės r. Kvėdarnos Kazimiero Jauniaus gimnazija | „Sveikos gyvensenos virusas 3“ | 300 |
|  |  |  |  |

2. T v i r t i n u Lėšų naudojimo sutarties (toliau – Sutartis) formą (pridedama).

3. N u s t a t a u, kad Programos Vykdytojas:

3.1. per 15 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos (toliau – Administracijos) direktoriui tvirtinti Programos sąmatos (**S**utarties 1 priedas) 2 egz. ir parengtą Lėšų naudojimo sutartį (2 egz.);

3.2. sudaro Programos sąmatą (Kitiems einamiesiems tikslams) /2.8.1.1.1.2/, lėšos paskirstomos II, III, IV ketvirčiams pagal poreikį, neviršijant skirtų lėšų;

3.3. skirtas lėšas naudoja tik pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis; už lėšų teisingą panaudojimą programos vykdytojas atsako teisės aktų nustatyta tvarka;

3.4. Programai pasibaigus per 10 darbo dienų, bet ne vėliau kaip iki einamųjų metų gruodžio 20 dienos pateikia administracijos Centralizuotam buhalterinės apskaitos skyriui Biudžeto sąmatos įvykdymo ataskaitą (Sutarties 2 priedas) ir lėšų panaudojimo pateisinamųjų dokumentų kopijas;

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo numatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktoriaus pavaduotojas,

pavaduojantis direktorių Osvaldas Šarmavičius